《隐居杂兴 其四》
明代·薛亹

不慕功名宇宙间，此身愿与白云闲。采芝年上枫山顶，垂钓时云鳄水湾。

月落岩前风虎啸，云遮洞口雨龙还。空林天暗茅斋静，常把柴门日夜关。

作者简介：薛亹，字崇文，号清墅。先世为福建诏安人，明武宗正德年间，携妻子入潮，居于东津，附饶平籍。著有《清墅集》三卷。清乾隆修《潮州府志》卷三〇、清光绪《饶平县志》卷九有传。